stanford-oval/wikipedia huggingface dataset:
מוזיקה מזרחית
ביקורת

במהלך השנים ספגה המוזיקה המזרחית ביקורת מפי אנשי מקצוע ואנשי ציבור שונים, שהתמקדה בעיקר באיכותו וברמתו וגם נגד הניסיון להכליל הרבה סגנונות מוזיקליים תחת הכותרת האחת – "מוזיקה מזרחית". כמו שלא ניתן לטעון שיש ז'אנר אחד ויחיד שנקרא "מוזיקה מערבית", כך גם לגבי "מוזיקה מזרחית". במונחים הביקורתיים של התאוריה התרבותית, "ארגז הכלים המוזיקלי" הישראלי הוא כלי להבניית זהות לאומית וקהילתית, שתוכנו נמצא עדיין ב"משא ומתן". המאבק על תוכנו, לדעתה של חוקרת התרבות הפופולרית מירי טלמון, הוא חלק מתהליך ההבנייה של שדה המוזיקה בישראל, "לא פחות מתהליכים של כלכלה פוליטית ומאבק על בכורה מסחרית".
בינואר 2002 התבטא יוסף לפיד במהלך ריאיון ברדיו, לאחר ששמע ברקע שיר מזרחי של עמיר בניון: "אנחנו כבשנו את טולכרם, או טולכרם כבשה אותנו?".
במרץ 2011 יצא יהורם גאון נגד "הגל העכור" של המוזיקה המזרחית וכינה אותה "זבל שהשטן לא ברא" ו"בושה לאינטליגנציה". עם זאת, הוא ציין לשבח יוצרים מזרחיים כמו אביהו מדינה ושלמה בר. לאחר שדבריו עוררו סערה התנצל, אמר כי "זאת מוזיקה משופעת בפנינים, אך לא חסר בה חצץ" ו"לא התכוונתי, הרי אני בעצמי מזרחי".
הזמרת אחינועם ניני יצאה נגד אמני המוזיקה המזרחית המתפשרים על חומר נמוך לטענתה מתוך אינטרסים מסחריים.
בעקבות השמעת שיר מזרחי בטקס הדלקת המשואות ביום העצמאות תשע"ג, 2013, התבטא הרב בני פרל, ראש הישיבה לאמנויות ולמדעים בר-אילן בתל אביב כנגד המוזיקה המזרחית וכתב: "הדבר המשותף לכל המוזיקה הזו היא שהיא שטוחה ומכילה מילים מטופשות". לדבריו, מוזיקת הפופ המזרחית אינה מייצגת את התרבות המזרחית, אלא תרבות של ערסים.
ראו גם

שירה מזרחית
זמר עברי
מזרחים
ספרדים
לקריאה נוספת

ענבל פרלסון, שמחה גדולה הלילה – מוזיקה יהודית-ערבית וזהות מזרחית, תל אביב: רסלינג, 2006.
אדווין סרוסי ומוטי רגב, מוזיקה פופולרית ותרבות בישראל, הוצאת האוניברסיטה הפתוחה, 2014.
סימונה וסרמן, חדשנות מוזיקלית ומיסוד בשדה המוזיקה המזרחית האמנותית בישראל, בתוך: מוזיקה בישראל (2014), עורכים מ' וולפה, ג' כ"ץ וט' פרילינג, הוצ' מכון בן-גוריון, אונ' בן-גוריון.
איימי הורוביץ, אין דבר כזה מוזיקה מזרחית, מסע אל ימיה הראשונים של המוזיקה שחוללה מהפכה תרבותית בישראל, הוצאת הקיבוץ המאוחד, 2024
מוטי רגב, כשהגיטרה מנסרת שיר געגועים: גיטרות חשמליות ומזרחיות בפופ-רוק הישראלי, רעננה, למדא עיון בשיתוף הוצאת מכון בן-גוריון לחקר ישראל והציונות, 2023.
הערות שוליים

↑  Regev and Seroussi (2004), pp 191–235
↑  "Israel". State.gov. נבדק ב-2012-12-30.
↑  Horowitz, Amy (2010), "Mediterranean Israeli Music and the Politics of the Aesthetic pp 1–155
↑  Friedman, Thomas (1987), "Using Songs, Israelis Touch Arab Feelings" pp 1–3 Friedman, Thomas L.; Times, Special To the New York (1987-05-03). "USING SONGS, ISRAELIS TOUCH ARAB FEELINGS". The New York Times (באנגלית אמריקאית). נבדק ב-2022-01-03.
↑  Regev, Motti (1996), "Musica Mizrakhit, Israeli Rock and National Culture in Israel" pp 275–284 Motti Regev, Musica Mizrakhit, Israeli Rock and National Culture in Israel, Popular Music 15, 1996, עמ' 275–284
↑  המלך, באתר תיאטרון בית ליסין
1 2  Horowitz, Amy (2010)[דרושה הבהרה]
↑  Horowitz, Amy (2010) [דרושה הבהרה]
↑  Chetrit (2004) [דרושה הבהרה]
↑  רן בוקר, יוסי שטרוזמן, מנהל מועדון הפלקה המיתולוגי, הלך לעולמו בגיל 66, באתר ynet, 1 באוקטובר 2023
↑  Shmuelof (2006) [דרושה הבהרה]
↑  Horowtiz, Amy (1999)[דרושה הבהרה]
↑  נדב מנוחין‏, מהפכת עומר אדם הושלמה בפארק: הביישן מכוכב נולד בנה אימפריה, באתר וואלה, 18 ביולי 2019
↑  אסף נבו, ‏כוורת נפרדה: "לא נשכח את זה כל החיים", באתר ‏מאקו‏, 8 באוגוסט 2013
↑  שירה אוחיון, אין דבר כזה מוזיקה מזרחית, באתר "העוקץ", 18 במרץ 2011
↑  מיכאל וולפה, גדעון כ"ץ, טוביה פרילינג (ע), הפסקול של המדינה: היסטוריה תרבותית ופסקול מוזיקלי בקולנוע הישראלי, מוזיקה בישראל, אוניברסיטת בן גוריון בנגב: מכון בן גוריון לחקר ישראל והציונות, 2014, עמ' 850–870
↑  מירב יודילוביץ', קרקס לפיד – קיראו כאן!, באתר ynet, 22 בינואר 2002
↑  עכבר העיר, יהורם גאון על המוזיקה המזרחית: "אסון טבע", באתר הארץ, 9 במרץ 2011
יהורם גאון: "מוזיקה מזרחית זה זבל שהשטן לא ברא", באתר גלובס, 9 במרץ 2011
↑  יהורם גאון מתנצל: "לא התכוונתי, הרי אני בעצמי מזרחי", באתר גלובס, 10 במרץ 2011
↑  יעל ולצר, ‏אחינועם ניני: "הזמרים המזרחיים מתפשרים על חומר נמוך", באתר גלובס, 8 בפברואר 2012
↑  הרב בני פרל: המוסיקה המזרחית שטוחה ומטופשת, תרבות של ערסים,  באתר כיפה, 21 באפריל 2013
↑   בן שלו, הראשונה לזהות את מהפכת המוזיקה הים תיכונית בישראל, באתר הארץ, 25 ביולי 2024
מכפלת יתד

מכפלת יתד (באנגלית: wedge product, גם: מכפלת טריז) המסומנת  \land  היא העתקה ביליניארית אנטי-סימטרית מעל מרחב וקטורי המצויד במבנה של אלגברה. כלומר:
התכונה העיקרית של מכפלה זו היא היותה אנטי-סימטרית, כלומר:
מעל סופר-אלגברה, היפוך הסימן של המכפלה תלוי בזוגיות האיברים שלו.
מכפלת יתד משמשת בגאומטריה דיפרנציאלית על מנת לבנות את מרחב כל התבניות האנטי-סימטריות מעל יריעה, כאשר היא מאפשרת כיצד לבנות  k-תבניות מחד-תבניות, על ידי הגדרת מכפלת יתד על איברי הבסיס  dx^{\mu }. למשל: מעל  \mathbb {R} ^{3} אפשר לרשום את המכפלה במפורש עבור תלת-תבניות:
כאשר אפסילון הוא טנזור לוי-צ'יויטה.
ראו גם

מכפלה
אלגברה
תבניות
דיפרנציאל דה-ראם
גאומטריה דיפרנציאלית
שוטרים בדם

| --- | --- |

 סוגה:  דרמה משטרתית
 יוצרים:  רובין גרין, מיטשל בורג'ס 
 כותבים:  מיטשל בורגס ורובין גרין
 שחקנים:  דוני וולברג   טום סלק   ונסה ריי   ברידג'ט מוינאהן איימי קרלסון
 ארץ מקור:  ארצות הברית 
 שפות:  אנגלית 
 מקום התרחשות:  ניו יורק 
 מספר עונות:  13
 מספר פרקים:  275 (נכון ל-15 ביוני 2023)
 הפקה
 מפיק:  לאונרד גולדברג 
 מפיקים בפועל:  לאונרד גולדברג 
 הפצה:  CBS מדיה ונצ'רס, הולו 
 טכניקת צילום:  מצלמה יחידה 
 מוזיקה:  מארק סנואו 
 אורך פרק:  45 דק' 
 שידור
 רשת שידור:  CBS 
 תקופת שידור מקורית:  24 בספטמבר 2010 – 13 בדצמבר 2024 
 קישורים חיצוניים
 אתר רשמי
 דף התוכנית ב-IMDb
 
שוטרים בדם (באנגלית: Blue Bloods) היא סדרה משטרתית של ה-CBS המשודרת מאז שנת 2010. הסדרה נכתבה על ידי יוצרי "הסופראנוס" בני הזוג מיטשל בורגס ורובין גרין. הסדרה עוסקת במשפחת רייגן, משפחה אמריקאית קתולית ממוצא אירי עם שורשים עמוקים במשטרה. את האב פרנק רייגן, נציב משטרת ניו יורק, מגלם טום סלק. בנו השני, ג'ו רייגן, נהרג בעת מילוי תפקידו וכל ילדיו ממלאים תפקידים במשטרה ובמשרד התובע. הסדרה עוקבת אחרי פעילות המשפחה, כאשר בכל יום ראשון יש ארוחה משפחתית לאחר הכנסייה, ארוחה שמתוארת בכל פרק והיא מהווה את הבסיס של הסדרה ומפגש של כל השחקנים יחד בכל פרק.
ב-20 בנובמבר 2023, הוכרז שהעונה הארבע-עשרה תהיה העונה האחרונה. עשרת הפרקים הראשונים של העונה עלו לשידור בפברואר 2024, שאר שמונת הפרקים שודרו החל מ-18 באוקטובר 2024. הפרק האחרון בעונה ובסדרה שודר בדצמבר 2024.
בישראל משודרת הסדרה ב-HOT.
עלילה

הסדרה עוקבת אחרי משפחת רייגן. הבן הבכור דני רייגן (דוני וולברג) הוא בלש בניו יורק, הבת ארין רייגן (ברידג'ט מוינאהן) היא עוזרת תובע מחוזי של מנהטן והבן הצעיר ג'יימי רייגן (ויל אסטס) הוא שוטר במשטרת ניו יורק. אביו של פרנק רייגן, הנרי רייגן (לן קריו) הוא נציב לשעבר. דמויות נוספות הן אשתו של דני רייגן, שני ילדיו, בתה של ארין רייגן ניקי (סאמי גייל), בעלה לשעבר של ארין רייגן ג'ק בויל (פיטר הרמן), שותפתו של דני רייגן הבלשית באייז (מריסה רמירז), וכן שותפתו של ג'ו רייגן שהופכת לאשתו אדי ג'נקו (ונסה ריי). לניצב פרנק רייגן יש צוות שפועל סביבו. גרט מור אחראי על התקשורת, הבלשית אביגייל בייקר, עוזרתו האישית והחל מהעונה השנייה הסמל סידני גרומלי. ארין רייגן עובדת בצמוד לבלש אנתוני אבטמרקו. לסדרה ישנן מספר עלילות בכל פרק, לכל דמות יש סיפור שונה ונקודת מבט שונה, במהלך העלילה נוצר מתח בין הדמויות סביב נושאים שונים ונקודות מבט שונות.
אשתו של הנרי בתי ואשתו של פרנק מארי נפטרו שתיהן והם גרים יחד באותו הבית ומארחים כל שבוע את ארוחת הערב של יום ראשון.
הסדרה מתחילה עם התייחסות למותו של ג'ו. ג'יימי האח הצעיר שסיים תואר ראשון במשפטים מחליט בעקבות מותו של אחיו להצטרף למשטרה. הוא מגויס למעקב אחרי רשת שוטרים מושחתים שאחיו ניסה לחשוף. במהלך העונה הראשונה נודע כי ג'ו נהרג על ידי שוטר מושחת, והרשת נחשפת.
סקירת הסדרה

| עונה | עונה | פרקים | פרקים | שודרה לראשונה (ארצות הברית ארצות הברית)> הפרק הראשון | שודרה לראשונה (ארצות הברית ארצות הברית)> הפרק האחרון | דירוג | מספר צפיות ממוצע לפרק (במיליונים) |
| --- | --- | --- | --- | --- | --- | --- | --- |
|  | 1 | 22 | 22 | 24 בספטמבר 2010 | 13 במאי 2011 | 19 | 12.58 |
|  | 2 | 22 | 22 | 23 בספטמבר 2011 | 11 במאי 2012 | 22 | 12.15 |
|  | 3 | 23 | 23 | 28 בספטמבר 2012 | 10 במאי 2013 | 14 | 13.16 |
|  | 4 | 22 | 22 | 27 בספטמבר 2013 | 9 במאי 2014 | 10 | 13.63 |
|  | 5 | 22 | 22 | 26 בספטמבר 2014 | 1 במאי 2015 | 13 | 13.77 |
|  | 6 | 22 | 22 | 25 בספטמבר 2015 | 6 במאי 2016 | 10 | 13.07 |
|  | 7 | 22 | 22 | 23 בספטמבר 2016 | 5 במאי 2017 | 8 | 14.07 |
|  | 8 | 22 | 22 | 29 בספטמבר 2017 | 11 במאי 2018 | 12 | 13.09 |
|  | 9 | 22 | 22 | 28 בספטמבר 2018 | 10 במאי 2019 | 8 | 12.83 |
|  | 10 | 19 | 19 | 27 בספטמבר 2019 | 1 במאי 2020 | 7 | 11.96 |
|  | 11 | 16 | 16 | 4 בדצמבר 2020 | 14 במאי 2021 | 8 | 10.16 |
|  | 12 | 20 | 20 | 1 באוקטובר 2021 | 6 במאי 2022 | 6 | 9.78 |
|  | 13 | 21 | 21 | 7 באוקטובר 2022 | 19 במאי 2023 | 5 | 9.40 |
|  | 14 | 18 | 10 | 16 בפברואר 2024 | 17 במאי 2024 | — | — |
|  | 14 | 18 | 8 | 18 באוקטובר 2024 | 13 בדצמבר 2024 | — | — |
הערות שוליים

↑  רותה קופפר, המלצת צפייה: שוטרים בדם, באתר הארץ, 29 בדצמבר 2011
↑  עידו שי, רק אני והשפם שלי, באתר ישראל היום, ‏11.01.2012
↑  Updated September 27, 2013 12:09 Pm, Behind the Scenes of CBS 'Blue Bloods': Donnie Wahlberg, Tom Selleck, PEOPLE.com (באנגלית)
טיר

| --- | --- |

 תרבות:  מיתולוגיה נורדית 
 אב:  אודין 
 
איור של טיר מאת קארל פרידריך פון זלצה, 1913.
בפגאניזם הגרמאני, טיר (Týr בנורדית עתיקה, Tíw באנגלית עתיקה, ו-Ziu בגרמנית עילית עתיקה) הוא אל, שמעבר למקורות הנורדיים מעט ידוע עליו. מקורו של טיר הוא בישות פרוטו-גרמאנית (אנ') בשם *Tiwaz ובסופו של דבר מישות עליונה פרוטו-הודו-אירופית *Dyeus. בשל מקור שמו של טיר והנוכחות המעורפלת שלו במקורות הגרמאניים ששרדו עד ימינו, טוענים חוקרים רבים  כי טיר שיחק תפקיד יותר חשוב במיתולוגיה הגרמאנית המוקדמת יותר.
בסיפורי המיתולוגיה הנורדית, המהווים את המקורות העיקריים ששרדו לתיאורי אלים גרמאניים, מקריב טיר את זרועו לזאב המפלצתי פנריר, שנושך את גופו בזמן ששאר האלים עוקדים אותו. מנובא שטיר ייאכל על ידי כלב מפלצתי דומה, גארם, במהלך אירועי ראגנארוק. במקורות הנורדיים, מתואר טיר לסירוגין כבנו של היוטון הימיר ב"זמר של הימיר" (Hymiskviða) מהאדה הפואטית, או של האל אודין ב"שפת השירה" (Skáldskaparmál) מן האדה הפרוזאית. "ההתנצחות של לוקי" (Lokasenna), מן האדה הפואטית, מתייחס לבת זוג שאין עליה מידע, אלה שמקבילה, ככל הנראה, לאלה הגרמאנית היבשתית Zisa (אנ').
שם ורונת טי

ישנם שמות מאותו מקור של השם האלוהי טיר בנורדית עתיקה, שכוללים את tíw ו-tíʒ באנגלית עתיקה, ו-Ziu בגרמנית עילית עתיקה. מילה מאותו מקור בגותית מייצגת את רונת-טי (מתוארת למטה). כמו יופיטר הרומי וזאוס היווני, השחזור הפרוטו-גרמאני *Tiwaz מקורו ב-*Dyeus הפרוטו-הודו-אירופאי, האל הבכיר. משמעות המילה týr יכולה גם להיות "אל" (באופן כללי), וכנגד Týr "האל".
בגלל מקור השם של טיר, חוקרים רבים כי לטיר היה תפקיד משמעותי הרבה יותר משנדמה מקריאת המקורות הסקנדינביים ששרדו, שבהם הוא דמות יחסית משנית. חוקרים מציעים כי אודין נהיה יותר חשוב בתקופה פרה-היסטורית וקיבל מטיר חלק מתכונותיו. הרמן רייכרט כותב כי בגלל המשמעות של "האל" אודין כנראה החליף את מקומו של טיר, ושהעובדה שטקיטוס מדבר על שני אלים שצבאות האויב קידשו יכולה להצביע על כך שבסביבות 1 לספירה היה ביניהם דו קיום.
מקור המילה ליום שלישי באנגלית, Tuesday, הוא במשמעות של "היום של tiw", הצורה האנגלית העתיקה של האל, ובצורה דומה בשפות גרמאניות אחרות. ישנה סברה גם שהמילה בגרמנית Dienstag במשמעותה המקורית עשויה להיות קשורה לטיר.
באלפבית הרוני, האלפבית ששימש את העמים הגרמאניים לפני אימוץ האלפבית הלטיני, הרונה שהוחלפה על ידי T, שמה טִיוַוז (Tiwaz), על שם טיר.
ביאורים

↑  הכוכבית מסמנת ששם זה הוא שחזור והוא בעצמו לא מופיע במקור כלשהו
↑  מתורגם גם כ"אנשי מעשה", "לוחמים", "אנשי גבורה"
| --- | --- |
בקרת זהויות :  NLI: 987007561642305171  LCCN: sh2008005747 
טיר (ימין קיצון) כחלק מהאלים בהתנצחות של לוקי, לורנץ פרליך, 1895.
איור של טיר מגיש את ידו לפיו של הזאב פנריר, 1911.
הרונה טיוואז
חבורת 7ג'

| --- | --- |

לוגו הסדרה בעברית
 מבוסס על:  שלגיה ושבעת הגמדים
 שיר הנושא:  "Heigh Ho: Here We Go Now"
 סוגה:  אנימציה לילדים הרפתקאות קומדיה פנטזיה מוזיקה
 יוצרים:  נואה ז. ג'ונס 
 כותבים:  שרי סטונר 
 בימוי:  אלפרד גימנו ג'ף גורדון צ'ארלס ויסר
 מדבבים:  די בראדלי בייקר, לי-אלין בייקר, ביל פארמר, ג'ס הרנל, מאוריס לה מרחה, סקוט מנויל, קלי אוסבורן, קווין מייקל ריצ'רדסון, פול רג, סטפן סטאנסון, בילי ווסט
 מדבבים בעברית:  אלי לולאי, צביקה פורמן, דן קיזלר, דור סרוגו, לירון לב, עמית רייס, שירלי לילו, דני לשמן, עדן גמליאל, ניר רון, יואב זיסקרוט, מיכאל עינב
 ארץ מקור:  ארצות הברית 
 שפות:  אנגלית (דובב לשפות נוספות, בהן עברית)
 מספר עונות:  2 
 מספר פרקים:  44 
 הפקה
 מפיק:  טום וורבורטון
 מפיקים בפועל:  טום רוגר
 חברת הפקה:  Disney Television Animation
 הפצה:  Disney–ABC Domestic Television 
 מוזיקה:  מלחינים: פרי גריפ קית' הורן
 אורך פרק:  כ-22 דקות
 שידור
 רשת שידור:  דיסני XD 
 רשת שידור בישראל:  ערוץ דיסני ישראל דיסני ג'וניור ישראל
 תקופת שידור מקורית:  7 ביולי 2014 – 5 בנובמבר 2016
 תקופת שידור בישראל:  דצמבר 2014 – 2017
 קישורים חיצוניים
 אתר הסדרה
 דף התוכנית ב-IMDb
 
חבורת 7ג' (באנגלית: The 7D) הידועה גם כ"חבורת 7 גמדים" (באנגלית: "The 7 Dwarfs") היא סדרת אנימציה המבוססת על הסרט "שלגייה ושבעת הגמדים". הסדרה משודרת בדיסני XD בארצות הברית החל מ-7 ביולי 2014. בישראל, הסדרה משודרת בערוצים דיסני ג'וניור וערוץ דיסני ישראל החל מדצמבר 2014. העונה הראשונה כללה 24 פרקים והסתיימה בארצות הברית ב-12 בספטמבר 2015.
ב-2 בדצמבר 2014 הסדרה חודשה לעונה שנייה, העונה עלתה ב-23 בינואר 2016. ב-25 באפריל 2016 נודע כי זו תהיה העונה האחרונה של הסדרה.
עלילה

הסדרה מתרחשת בעולם המופלא של שמחה-ליווד, שבו המלכה עונג מסתמכת על שבעת הגמדים - עליזי, ביישני, ישנוני, אפצ'י, שטיא, רטנוני ודוק, שישמרו על ביטחון הממלכה. בדרכם של הגמדים עומדים שני נבלים מרושעים בשם גרים והילדי האפלוליים, שמתכננים להשתלט על הממלכה באמצעות גנבת האוצרות הקסומים שנמצאים במכרה של שבעת הגמדים. שבעת הגמדים, השונים זה מזה באופיים, תמיד מצליחים להציל את המצב ולשלוח את הילדי ואת גרים בחזרה למאורת הרשע שלהם.
דמויות > שבעת הגמדים

עליזי (Happy) - עליזי מסתדר עם כולם ומשתמש באנרגיה החיובית שלו על מנת לראות את הצד הטוב בכל דבר, אפילו כאשר אין צד טוב.
רטנוני (Grumpy) - רטנוני תמיד שלילי, הוא יציל את המצב אבל הוא יתלונן על כך כל הזמן.
דוק (Doc) - דוק הוא חכם ובונה דברים. למרות שהוא יודע המון, הידע שלו לא תמיד מהימן.
שטיא (Dopey) - שטיא הוא שמח וקליל. אמנם הוא לא מדבר אך הפעולות שלו מדברות בעד עצמן. הוא חקיין ופנטומימאי מעולה.
אפצ'י (Sneezy) - לא משנה במה מדובר, ככל הנראה אפצ'י יהיה אלרגי לזה. אפצ'י יכול למקד את העיטושים החזקים שלו בדיוק רב כדי להציל את המצב.
ישנוני (Sleepy) - ישנוני תמיד זקוק לתנומה, אפילו במהלך הרפתקה סוערת. הוא מצליח לסיים משימות תוך כדי שינה יותר ממה שאחרים יכולים כשהם ערים לגמרי.
ביישני (Bashful) - ביישני הוא בחור ביישן אבל כשהעניינים הופכים לקשים הוא נכנס לפעולה והוא אחד מהיותר אמיצים מכל חבורת 7ג'.
דמויות > האפלוליים

הילדי (Hildy) - הילדי היא מכשפה שהתחתנה ממש לאחרונה והיא מאוד מפונקת ועצבנית. אבל יותר מכל היא רוצה להיות שליטת שמחה-ליווד, מדברת בקול תינוקי לגרים.
גרים (Grim) - גרים הוא בעלה האוהב של הילדי. למרות שיש לו שאיפות גדולות, חסר לו כישרון בתחום הקסמים לכן הקסמים שלו תמיד משתבשים.
דמויות > דמויות נוספות משמחה-ליווד

המלכה עונג (Queen Delightful) - המלכה עונג היא השליטה טובת הלב והאהובה של שמחה-ליווד. היא נדיבה, שמחה ותמיד מוכנה לחגוג.
לורד סטארצ'בוטום (Lord Starchbottom) - לורד סטארצ'בוטום הוא שליש ועוזר המלכה הנאמן. הוא טוב בתחומים רבים אך לא מומחה באף אחד מהם.
מדבבים

| דמות | מדבב באנגלית | מדבב בעברית |
| --- | --- | --- |
| עליזי | קווין מייקל ריצ'רדסון | לירון לב |
| רטטוני | מוריס לה מארש | צביקה פורמן |
| דוק | ביל פארמר | אלי לולאי |
| שטיא | די בראדלי בייקר | יואב זיסקרוט |
| אפצ'י | סקוט מנויל | דן קיזלר |
| ישנוני | סטפן סטאנסון | עמית רייס |
| ביישני | בילי ווסט | דור סרוגו |
| הילדי | קלי אוסבורן | עדן גמליאל |
| גרים | ג'ס הרנל | ניר רון |
| המלכה עונג | לי-אלין בייקר | שירלי לילו |
| לורד סטארצ'בוטום | פול רג | דני לשמן |
שידור

| עונה | עונה | מספר פרקים | תקופת שידור מקוריתארצות הברית> שידור ראשון | תקופת שידור מקוריתארצות הברית> שידור אחרון | תקופת שידור בישראלישראל> שידור ראשון | תקופת שידור בישראלישראל> שידור אחרון |
| --- | --- | --- | --- | --- | --- | --- |
|  | 1 | 24 | 7 ביולי 2014 | 12 בספטמבר 2015 | דצמבר 2014 | 2015 |
|  | 2 | 20 | 23 בינואר 2016 | 5 בנובמבר 2016 | 24 באוקטובר 2016 | 2017 |
הערות שוליים

1 2 3  פרומו הסדרה מתוך ערוץ היוטיוב של ערוץ דיסני ישראל
↑  חברות 7ג' חודשה לעונה שנייה באתר TV by numbers
↑  הסדרה של דיסני: חברות 7ג' חודשה לעונה שנייה בבלוג הפרטי Cartoonatics
| דיסני XD – סדרות מקור |
| --- | --- | --- |
| סדרות עבר | ין יאנג יו (2009) • פיניאס ופרב (2009–2015) • אני והלהקה (2009–2011) • קיק (2010–2012) • שני מלכים (2010–2013) • בית ספר לאמנויות לחימה (2011–2015) • מעבדה לכוחות על (2012–2016) • קראש וברן (2012–2014) • רנדי קאנינגהם: נינג'ה בפעולה (2012–2015) • מייטי מד (2013–2015) • וונדר מציל את העולם (2014–2016) • גרוויטי פולס (2014–2016) • חבורת 7ג' (2014–2016) • קירבי באקטס (2014–2017) • פן זירו - גיבור במשרה חלקית (2014–2017) • המדריך השלם של הגיימר (2015–2017) • מעבדה לכוחות על: יחידת עילית (2016) • חתול וחייזר (2016–2017) • קא-פאו (2016–2017) | Disney XD - 2015 |
| סדרות בהווה | מלחמת הכוכבים: המורדים (מאז 2014) • סטאר נגד כוחות הרשע (מאז 2015) • בוטן וחמוצניק (מאז 2015) • מותחים בהליכה (מאז 2016) • מלחמת הכוכבים: הרפתקאות משפחת פרימייקר (מאז 2016) • זמן תולעת (מאז 2016) • חוקי המרפי של מיילו (מאז 2016) • מק-אקס 4 (מאז 2016) • בילי דילי: קיץ מוטרף מתחת לאדמה (מאז 2017) • סיפורים של ברווזים (מאז 2017) • 6 גיבורים: הסדרה (ב-2017) | Disney XD - 2015 |
הרפתקאות הסוכן הנרי

| --- | --- |

לוגו הסדרה בעברית
 מבוסס על:  הסוכן הנרי
 סוגה:  הנפשה
 יוצרים:  דן שניידר 
 כותבים:  דן שניידר   דנה אולסן
 מדבבים בעברית:  ראו כאן
 ארץ מקור:  ארצות הברית ארצות הברית
 שפות:  אנגלית (הסדרה דובבה לשפות נוספות, ביניהן עברית)
 מספר עונות:  1
 מספר פרקים:  10
 תוכנית מקור:  הסוכן הנרי
 הפקה
 מפיק:  פטריק אינס   ליזבת ולסקו
 מפיקים בפועל:  דן שניידר
 חברת הפקה:  מאפיית שניידר   Powerhouse Animation   ניקלודאון הפקות
 מוזיקה:  מייקל קורקורן
 אורך פרק:  22 דקות
 שידור
 רשת שידור:  ניקלודיאון 
 רשת שידור בישראל:  ניקלודיאון ישראל
 תקופת שידור מקורית:  15 בינואר 2018 – 14 ביוני 2018
 תקופת שידור בישראל:  29 ביולי 2018 – 9 באוגוסט 2018
 קישורים חיצוניים
 אתר רשמי
 דף התוכנית ב-IMDb
 
הרפתקאות הסוכן הנרי (באנגלית: The Adventures of Kid Danger) היא סדרת טלוויזיה מונפשת אמריקאית שיצר דן שניידר. בארצות הברית, הסדרה החלה את שידוריה ב-15 בינואר 2018 בניקלודיאון. את הסדרה באנגלית מדבבים שחקני סדרת הטלוויזיה "הסוכן הנרי". בישראל, הסדרה החלה את שידוריה ב-29 ביולי 2018 בערוץ ניקלודיאון בדיבוב העברי. הסדרה הסתיימה ב-14 ביוני 2018 ובישראל ב-9 באוגוסט 2018.
עלילה

הסדרה מספרת על עלילותיהם של קפטן מן וקיד דיינג'ר את הרפתקאותם בלחימה יחדיו בפושעים ואיומים שונים.
שידור

| עונה | עונה | מספר הפרקים | תקופת שידור מקורית ארצות הברית> הפרק הראשון | תקופת שידור מקורית ארצות הברית> הפרק האחרון | תקופת שידור בישראל ישראל> הפרק הראשון | תקופת שידור בישראל ישראל> הפרק האחרון |
| --- | --- | --- | --- | --- | --- | --- |
|  | 1 | 10 | 15 בינואר 2018 | 14 ביוני 2018 | 29 ביולי 2018 | 9 באוגוסט 2018 |
פרקים > עונה 1

| מספר הפרק | שם הפרק באנגלית | שם הפרק בעברית | תאריך שידור מקוריארצות הברית | תאריך שידור בישראל ישראל |
| --- | --- | --- | --- | --- |
| 1 | Popcorn Monster | תפלץ הפופקורן | 15 בינואר 2018 | 29 ביולי 2018 |
| 1 | Game of Drones | מלחמת הרחפנים | 15 בינואר 2018 | 29 ביולי 2018 |
| 2 | Clone Babies | תינוקות משובטים | 26 בינואר 2018 | 30 ביולי 2018 |
| 2 | Flying Spiders | עכבישים מעופפים | 26 בינואר 2018 | 30 ביולי 2018 |
| 3 | Texas Weiners | נקניקיה פצץ | 2 בפברואר 2018 | 31 ביולי 2018 |
| 3 | YooHoo Tube | יוהו טיוב | 2 בפברואר 2018 | 31 ביולי 2018 |
| 4 | OctoCharlotte | תמנונרלוט | 9 בפברואר 2018 | 1 באוגוסט 2018 |
| 4 | Trouble in Tropikini | צרות בטרופיקיני | 9 בפברואר 2018 | 1 באוגוסט 2018 |
| 5 | Fish Talker | שיחן הדגים | 16 בפברואר 2018 | 2 באוגוסט 2018 |
| 5 | Wet Doom | זיכרונות בשירותים | 16 בפברואר 2018 | 2 באוגוסט 2018 |
| 6 | The Sushi Sitter | סושי-סיטר | 5 במאי 2018 | 5 באוגוסט 2018 |
| 6 | Cheer Beast | פייפרפלצת | 5 במאי 2018 | 5 באוגוסט 2018 |
| 7 | Tiny Toddler | הפעוט | 12 במאי 2018 | 6 באוגוסט 2018 |
| 7 | Magical Beefery Tour | סיור הבשר המופלא | 12 במאי 2018 | 6 באוגוסט 2018 |
| 8 | The Wahoo Punch Bro | היצור של וואהו פונץ' | 19 במאי 2018 | 7 באוגוסט 2018 |
| 8 | Pink Rocket | טיל-צוציק | 19 במאי 2018 | 7 באוגוסט 2018 |
| 9 | Snooze Pods | תא-שנצ | 11 ביוני 2018 | 8 באוגוסט 2018 |
| 9 | Sticky Vicky | ויקי דביקי | 14 ביוני 2018 | 8 באוגוסט 2018 |
| 10 | Mad Wax | מתקפת השעוודים | 12 ביוני 2018 | 9 באוגוסט 2018 |
| 10 | Fails | בראד הבלתי נראה | 13 ביוני 2018 | 9 באוגוסט 2018 |
דמויות

הנרי הארט (קיד דיינג'ר) - נער בן 13. עוזרו של גיבור העל קפטן מן. כגיבור על שמו הוא "קיד דיינג'ר" (באנגלית: Kid Danger). אחותו היא פייפר, וחבריו הטובים הם שרלוט וג'ספר.
ריי מנצ'סטר (קפטן מן) - גיבור העל של העיר סוולויו הנקרא קפטן מן (באנגלית: Captain Man). הנרי הוא עוזרו ללחימה במעשי הפשע של העיר.
שוואז שוורץ - עוזרו של ריי במאורה, נמוך ושמן, בהיר עור. חכם.
שרלוט - ידידה של הנרי, חכמה מאוד ועם סקרנות גדולה. היא כנה, חושבת מחוץ לקופסה, ותמיד עוזרת לכולם.
ג'ספר דנלופ - החבר הכי טוב של הנרי מאז גיל 5, וידידה של שרלוט. אוהב דליים.
פייפר הארט - אחותו של הנרי, בת 9. פעמים רבות היא ערמומית, מתוחכמת מאוד ונוטה לצעוק הרבה.
שחקנים ומדבבים

בימוי הדיבוב והפקתו נעשו על ידי מאיה מיטלפונקט, ענבר שטגר עזרא והדס מוזס.
| שם הדמות | שחקן/ית במקור | מדבב/ת בעברית |
| --- | --- | --- |
| הנרי הארט | ג'ייס נורמן | דניאל מגון |
| ריי מנצ'סטר | קופר ברנס | אורי זלצמן |
| שרלוט | ריאלה דאונס | מאיה מיטלפונקט |
| שווז | מייקל די. כהן | ליאור חקון |
| ג'ספר דאנלאפ | שון ריאן פוקס | אורי הר-לב (בפרק הראשון) |
| ג'ספר דאנלאפ | שון ריאן פוקס | יובל גרבש |
| פייפר הארט | אלה אנדרסון | ספיר דרמון |
ראו גם

הסוכן הנרי
גיהנום על גלגלים

| --- | --- |
 סוגה:  מערבון טלוויזיה, סדרת דרמה 
 שחקנים:  אנסון מאונט  וס סטודי  Gerald Auger  גריינג'ר היינס  איאן טרייסי  צ'לה הורסדל  April Telek  ביירון מן  וירג'יניה מדסן  Damian O'Hare  ג'ונתן סקארף  Gia Crovatin  סרז' הוד (Oakes Ames)  אנדרו הווארד  David Wilson Barnes  גרג הנרי (בריגהם יאנג)  Amber Chardae Robinson (מרי פילדס)  רג' רוג'רס  שיבון ויליאמס  אדי ספירס  Ben Esler  פיל בורק  טום נונאן  קולם מיני (Thomas C. Durant)  דומיניק מקליגוט  טים גיני (קוליס הנטינגטון)  כריסטופר היירדאל  Kasha Kropinski  Dohn Norwood  מקנזי פורטר  רובין מק'ליווי  קומון  ג'ניפר פרין  ג'ייק ובר (ג'ון אלן קמפבל)  צי מא 
 ארץ מקור:  ארצות הברית 
 שפות:  אנגלית 
 תקופת התרחשות:  שנות ה-60 של המאה ה-19 
 מספר עונות:  5 
 מספר פרקים:  57 
 הפקה
 מפיק:  צ'אד אואקס 
 חברת הפקה:  אנדמול 
 הפצה:  אנטרטיינמנט ואן 
 מוזיקה:  גוסטבו סנטאולאלה 
 אורך פרק:  44 דק' 
 שידור
 רשת שידור:  AMC 
 תקופת שידור מקורית:  6 בנובמבר 2011 – 23 ביולי 2016 
 קישורים חיצוניים
 דף התוכנית ב-IMDb
 
גיהנום על גלגלים (באנגלית: Hell on Wheels) היא סדרת טלוויזיה אמריקאית-קנדית מסוגת המערבון העוסקת בבניית מסילת הברזל הטרנס-יבשתית הראשונה ברחבי ארצות הברית. הסדרה שודרה בארצות הברית ובקנדה בערוץ הכבלים AMC, מ-6 בנובמבר 2011 עד 23 ביולי 2016 ורצה במשך 5 עונות ו-57 פרקים.
הסדרה, הכוללת את אנסון מאונט, קולם מיני, קומון ודומיניק מקליגוט בתפקידים ראשיים, מתארת את רכבת יוניון פסיפיק ופועליה, שכירי חרב, נשים בזנות, מודדים ואחרים שחיו, עבדו ומתו במאהל הנייד, שנקרא " גיהנום על גלגלים", שנעו בעקבות מסילת הברזל מערבה על פני המישורים הגדולים.
בפרט, הסיפור מתמקד בקאלן בוהאנון (בגילומו של מאונט), חייל צבא הקונפדרציה לשעבר שמצטרף בתחילה למסילת הברזל כדי לאתר את חיילי צבא האיחוד שרצחו את אשתו ובנו הצעיר במהלך מלחמת האזרחים האמריקאית. תוך כדי כך הוא הופך למנהל עבודה ובסופו של דבר למהנדס ראשי במסילת הברזל.
הסדרה נוצרה והופקה על ידי ג'ו וטוני גייטון, ופותחה על ידי Endemol USA, בפיקוחו של ג'רמי גולד, והופקה על ידי Entertainment One ו-Nomadic Pictures. ב-2012, AMC הודיעה כי היוצרים ג'ו וטוני גייטון כבר לא מעורבים יותר בהפקת הסדרה. ב-12 בדצמבר 2012, AMC הודיעה כי התסריטאי ג'ון וירת' ישמש כיוצר לעונה השלישית.
העונה הראשונה (2011–2012) מתרחשת בשנת 1865, זמן קצר לאחר רצח אברהם לינקולן, העונה השנייה (2012) מכסה את שנת 1866, העונות השלישית (2013) והרביעית (2014) מתרחשות בשנת 1867, בעוד העונה החמישית והאחרונה (2015–2016) לוקחת את הסדרה לשנת 1869.
תקציר עלילה

חייל הקונפדרציה לשעבר קאלן בוהאנן רוצה לנקום את אונס ומותה של אשתו האהובה על ידי מעקב והרג חיילי צבא האיחוד שעשו זאת. כוונה זו מובילה אותו לנברסקה, לאחד מאתרי הבנייה של מסילת הברזל הטרנס-יבשתית.